Sel hommikul sõitis Elmo oma rohelise Citroeniga linna. Tööd otsima nagu ikka.. Kui ta parasjagu Kristiine keskuse juures viadukti alt läbi sõitis tuli Balti jaama poolt rong. "Ei tea kas ma alla jään?", mõtles ta. Järsku meenus talle see mida üks kolmest vanglapoisist oli öelnud kes nende koolis õppis. Nimelt kui rongi alt läbi sõidad, siis pane endale ruttu münt pea peale ja raha hakkab tulema. Tüübiline analoogmaagia, rongi rataste kolin, meenutab ehk pisut  mänguautomaadi häält hetkel kui sealt münte voolab. Seda ta tegigi, pani ruttu kroonise mündi pea peale ja kimas sellega tükkis rongi alt läbi. Nii, korras, jah ta jõudis, ehkki vaevalt. Veel hetk ja juba kukkuski münt kõrva riivates auto põrandale. Kaks maagilist asja oli ta nüüd ära teinud. Jakobsoni lakke pannud ja rongi alt läbi sõitnud. Jäi vaid oodata seni kuni raha tulema hakkab.